text: Sonni Eliasen og Karina Petersen, sum bæði hava røtur í Fuglafjarðar Svimjifelag, skulu leiða barndómsfelagið gjøgnum komandi kappingarár. Ein nýggjur svimjiskúli skal tryggja felagnum støðuga tilgongd og annars kveikja áhugan fyri svimjing í Fuglafirði.
text: #000005
text: 30 ára gamli Sonni Eliasen hevur verið virkin í Fuglafjarðar Svimjifelag frá barnsbeini av, bæði sum svimjari og venjari. Hetta er tó fyrstu ferð at hann verður høvuðsvenjari hjá felagnum. At hjálpa sær hevur hann systur sína, 29 ára gomlu Karinu Petersen, sum í nógv ár var millum fremstu svimjarar í felagnum. Hon verður fyrst og fremst tekniskur venjari,
  umframt at hon skal taka sær av næstbesta liðnum.
text: #000007
text: Talan er um eitt rættuliga ungt lið, har miðalaldurin er 12-13 ár. Elsti svimjari er 17 ára gamli Pauli Ø. Mohr, sum í summar umboðaði Føroyar á Oyggjaleikunum og EJM, umframt at hann skal umboða Føroyar til EM í desember. Av yngru svimjarunum í felagnum hevur 14 ára gamla Poula Ø. Mohr tryggjað sær luttøku til norðurlendsku junior meistarastevnuna, ið somuleiðis verður desember. Eisini eru fleiri av ungu svimjarnum umboðaðir á talent landsliðnum. Síðani farna kappingarár er Kári á Høvdanum fluttur til Ægir at svimja, meðan Hildur á Fløtti er farin til Danmarkar í skúla. Annars er hópurin tann sami.
text: #000009
text: Svimjiskúli skal kveikja Fuglafjarðar Svimjifelag hevur í summar tikið stig til ein svimjiskúla í bygdini, har børn niður í umleið seks ára aldur kunnu vera við. Endamálið er at kveikja áhugan fyri svimjing, umframt við tíðini at fáa fleiri svimjarar við í felagið. Andrea Eldevig og Durita Eldevig Olsen, báðar lærarar við sergrein í svimjing, standa á odda fyri svimjiskúlanum, sum hevur fingið góða móttøku. Higartil eru umleið 30 børn við í svimjiskúlanum hjá Fuglafjarðar Svimjifelag. Okkurt um 50 til 60 svimjarar eru tilsamans í Fuglafjarðar Svimjifelag í løtuni.
text: #000010
text: Pauli Øssursson Mohr vann gullnál.
text: #000011
text: ÍF eigur 5 av ársins leikarunum
text: #000012